open-index/open-wikipedia-markdown huggingface dataset:
Helle Hellberg

**Hellä (Helle) Axa Aurora Hellberg** (1. marraskuuta 1884 Maarianhamina – 21. helmikuuta 1980 Helsinki) oli suomalainen ruotsin kielellä kirjoittanut kirjailija.

Hellbergin vanhemmat olivat räätäli Lars Hellberg ja Viktoria Hellberg. Perheessä oli kahdeksan lasta. Perheen äiti kuoli Hellen ollessa vielä lapsi ja isä meni uusiin naimisiin. Lopulta isä Lars alkoi juoda ja hänen räätälinverstaansa meni konkurssiin.

Perheensä vaikeasta taloudellisesta tilanteesta huolimatta Helle Hellberg onnistui opiskelemaan kansakoulunopettajaksi. Hän toimi aluksi opettajana Ahvenanmaalla mutta muutti sitten Uudellemaalle ja jäi sinne 24 vuodeksi. Hellberg palasi Maarianhaminaan vasta jäätyään ennenaikaiselle eläkkeelle tapaturman takia.

Hellbergin esikoisteos Ahvenanmaan saaristtoon sijoittuva novellikokoelma *Folk i skären* ilmestyi 1913. Hänen parhaimpina teoksinaan on pidetty 1949 ilmestynyttä novellikokoelmaa *Spelmännen* ja 1923 ilmestynyttä romaania *Glorias gåva*. Hellbergin parhain luomiskausi osui 1940- ja 1950-luvuille. Hänen teostensa päähenkilöt olivat usein yhteiskunnan marginaaliin kuuluvia lapsia, köyhiä tai vanhuksia. 

## Teoksia
* *Folk i skären : berättelser*. Söderström, Helsingfors 1913
* *En flickhistoria : original för "Hemma och ute"*. Tidskriften Hemma och ute, Helsingfors 1916
* *Våren* : dikter. Nystad 1918
* *I lilla Eden : silhuetter*. Söderström, Helsingfors 1922
* *Glorias gåva*. Söderström, Helsingfors 1923
* *Livet, det är viktigt ...*. Söderström, Helsingfors 1943
* *Neckermans*. Söderström, Helsingfors 1944
* *Land och sjö famna varandra*. Söderström, Helsingfors 1945
* *Skymningens barn*. Söderström, Helsingfors 1948
* *Spelmännen*. Söderström, Helsingfors 1949
* *Stigen över ängarna : en bondehistoria*. Söderström, Helsingfors 1950
* *Amaryllis*. Söderström, Helsingfors 1951
* *Nya noveller*. Tryckeri- & tidnings, Borgå 1952
* *En kvällspromenad* : dikter. Tryckeri- & tidnings, Borgå 1953
* *När rågen blommar*. Tryckeri- & tidnings, Borgå 1953
* *Spegelmakaren*. Söderström, Helsingfors 1954
* *Far och dotter*. Söderström, Helsingfors 1955
* *- och skymningen föll : valda noveller*. Söderström, Helsingfors 1956
* *Livias bröllopsfest* : roman.  Söderström, Helsingfors 1957
* *Stranden* : noveller. Söderström, Helsingfors 1959
* *Inför havet*. Söderström, Helsingfors 1960
* *Stränders blommor*. Söderström, Helsingfors 1961
* *Kaptenen*. Söderström, Helsingfors 1964
* *Regina*. Författare, Helsingfors 1966
* *Gösten i vita villan*. Författare, Helsingfors 1967
* *Den svåra våren*. Författare, Helsingfors 1968
* *Sista noveller : axplock ur Rosenstads historia*. Eget förlag, Helsingfors 1972
* *Pärlhönan* : noveller ; valda av Gustaf Widén. Ålands litteraturförening, Mariehamn 1984

## Lähteet
* 
*
M/V Artania

**M/V Artania** (aiemmilta nimiltään *Royal Princess* ja *Artemis*) on saksalaisen Phoenix Reisen -varustamon risteilyalus. Se valmistui Wärtsilän Helsingin Telakalla Suomessa vuonna 1984 Princess Cruises -varustamolle. Se on pituudeltaan 230 metriä ja leveydeltään 32 metriä.

## Rakentaminen
Princess Cruises tilasi 165 miljoonalla dollarilla aluksen Wärtsilän Hietalahden telakalta Helsingistä. Sen köli laskettiin telakkanumerolla 464 ja alus laskettiin vesille 18. helmikuuta 1984. Walesin prinsessa Diana kastoi aluksen 15. marraskuuta Southamptonissa Britteinsaarilla *Royal Princessiksi* ja se luovutettiin tilaajalle 30. lokakuuta.

## Princess Royal
Alus aloitti neitsytmatkansa 19. marraskuuta. 

## Artemis
Alus liitettiin P&O:n laivastoon huhtikuussa 2005, jolloin Prunella Scales risti aluksen *Artemikseksi*. Alus siirrettiin toukokuussa Lloyd Werftille Bremerhaveniin,  jossa alus modernisoitiin. Sille valmistui 96 parvekkeellista liukuovin varustettua hyttiä kansille 5 ja 6.

Alus myytiin 22. syyskuuta 2009 Artania Shipping -yhtiölle. Se jatkoi edelleen P&O:n tehtävissä aina 22. huhtikuuta 2011 saakka, jolloin se siirrettiin Phoenix Reisenille nimettynä *MV Artaniaksi*.

Sarah Breton vastaanotti aluksen päällikön viran vuonna 2010, jolloin hänestä tuli toinen risteilyaluksen päälliköksi nimitetty nainen maailmassa. 

## Artania
Alus oli 28. huhtikuuta - 26. toukokuuta 2011 modernisoitavana Lloyd Werftillä Bremerhavenissa. Alukselle tehtiin 96 parveketta ja se sisustettiin saksalaiseen makuun soveltuvaksi risteilyalukseksi.

2024: foour new lifeboats

 
## Lähteet

## Aiheesta muualla

*M/V Artania phoenixreisen.com-sivustolla 
*Aikatauluja
Mallard

**Mallard** voi tarkoittaa ainakin seuraavia:

* Mallard, höyryveturien nopeusennätyksen haltija
* Mallard, aavekaupunki Kaliforniassa, Yhdysvalloissa
* HMS Mallard, Britannian Kuninkaallisen laivaston vuonna 1896 valmistunut torpedovenehävittäjä.
Lina Grinčikaitė

**Lina Grinčikaitė** (s. 3. toukokuuta 1987 Klaipėda) on liettualainen pikajuoksija.

Alle 18-vuotiaiden MM-kilpailuissa 2003 Grinčikaitė sijoittui 100 metrillä seitsemänneksi ajalla 11,75. Alle 20-vuotiaiden MM-kilpailuissa 2004 hän jäi välieriin ajalla 11,71. Vuoden 2006 alle 20-vuotiaiden MM-kilpailuissa hän juoksi finaalissa kuudenneksi ajalla 11,49. Pekingin olympialaisissa 2008 sekä Lontoon olympialaisissa 2012 Grinčikaitė selviytyi välieriin. Helsingin EM-kilpailuissa 2012 Grinčikaitė saavutti 100 metrillä pronssia juostuaan ajan 11,32. Moskovan MM-kilpailuissa 2013 hän jäi alkueriin ajalla 11,48.

## Henkilökohtaiset ennätykset
:Lähde: IAAF
*100 metrin juoksu: 11,19 (2012)
*60 metrin juoksu: 7,26 (2012)

## Lähteet

## Aiheesta muualla
Henry Hoskyns

**Henry William Furse "Bill" Hoskyns** (19. maaliskuuta 1931 Lontoo – 4. elokuuta 2013 North Perrott, Somerset) oli brittiläinen miekkailija, olympiamitalisti ja maailmanmestari.

Hoskyns kilpaili kuusissa olympiakisoissa vuosina 1956–1976 kaikkia kolmea lajia (floretti, kalpa, säilä) vaihdellen. Hän saavutti kalvan yksilökilpailun hopeaa Tokiossa 1964 ja kalvan joukkuekilpailun hopeaa Roomassa 1960. Vuonna 2013 Hoskyns oli yhä Ison-Britannian viimeisin miekkailun olympiamitalisti. MM-kilpailuista Hoskyns voitti kalvan yksilökilpailun maailmanmestaruuden Philadelphiassa 1958 ja neljä muuta mitalia.

Hoskyns kuoli North Perrottissa 4. elokuuta 2013, 82-vuotiaana.

## Lähteet
* Bill Hoskyns Bio, Stats and Results  Olympics at Sports-Reference.com 

### Viitteet
Zhang Peimeng

**Zhang Peimeng** (; s. 13. maaliskuuta 1987 Peking) on kiinalainen pikajuoksija.

Zhang juoksi Moskovassa vuoden 2013 maailmanmestaruuskilpailuissa 100 metrin välierissä uuden Kiinan ennätyksen ajalla 10,00. Se ei kuitenkaan aivan riittänyt loppukilpailuun, sillä Zhang oli välierien yhdeksäs, saaden kuitenkin saman ajan kuin viimeinen finaaliin edennyt juoksija Christophe Lemaitre. Zhang juoksi ankkuriosuuden Kiinan 4&nbsp;×&nbsp;100 metrin viestijoukkueessa, joka sai hopeaa Pekingin MM-kilpailuissa 2015. 

Zhang saavutti vuonna 2009 Kantonissa järjestetyissä Aasian-mestaruuskilpailuissa kultaa 100 metrillä ja hopeaa pikaviestissä sekä 2015 Wuhanissa kultaa pikaviestissä ja hopeaa 100 metrillä. Aasian kisoissa 2014 Incheonissa hän sai kultaa pikaviestissä. Universiadeissa 2007 Bangkokissa hän saavutti hopeaa 100 metrillä ja pronssia pikaviestissä.

## Henkilökohtaiset ennätykset
:Lähde: IAAF
* 100 metrin juoksu: 10,00 (2013)
* 200 metrin juoksu: 20,47 (2013)

## Lähteet
Rudolph Karstadt

**Rudolph Karstadt** (16. helmikuuta 1856 Grevesmühlen – 15. joulukuuta 1944 Schwerin) oli saksalainen liikemies.

Isältään lainaamilla 1000 taalerilla hän perusti kahden siskonsa avustamana ensimmäisen myymälänsä Tuch-, Manufactur- und Konfectionsgeschäftin Wismariin 14 toukokuuta 1881. Vuoteen 1920 mennessä Karstadt omisti Saksassa yli 30 Karstad Warenhaus -tavarataloa. Tavarataloketju jatkaa nykyään nimellä Arcandor.

## Aiheesta muualla
* archive.org
Aulis Ojajärvi

**Aulis Onni Ojajärvi** (5. huhtikuuta 1913 Alajärvi – 13. lokakuuta 1968 Helsinki) oli suomalainen rehtori, filosofian tohtori ja kirjailija.
__NOTOC__
## Ura
Ojajärvi pääsi ylioppilaaksi 1932 ja valmistui filosofian kandidaatiksi 1937 sekä lisensiaatiksi ja tohtoriksi 1950.

Ojajärvi oli 1938–1947 Sanakirjasäätiön stipendiaattina tehtävänään sanastaa Etelä-Pohjanmaan ja Itä-Karjalan murteita. Hän oli  Etelä-Pohjanmaan maakuntaliiton toiminnanjohtajana 1946–1947, Vähänkyrön yhteiskoulun suomen kielen ja historian lehtorina 1949–1953 ja Seinäjoen tyttölyseon suomen kielen vanhempana lehtorina 1953–1955.

Viimeksi Ojajärvi toimi Helsingin suomalaisen normaalilyseon suomen kielen yliopettajana 1955–1968 ja lyseon rehtorina 1959–1968.

Ojajärvi oli Äidinkielen opettajain liiton puheenjohtaja 1960–1968 ja *Suomen oppikoulujen rehtorien yhdistyksen* puheenjohtaja 1960–1964. Hän toimi Sinimustat-järjestön ensimmäisenä puheenjohtajana sen perustamisvuonna 1931 ja oli AKS:n jäsen 1930-luvulla.

## Teoksia
* *Partaan puu: Runoja.* Otava 1936.
* *Sijojen merkitystehtävistä Itä-Karjalan Maaselän murteissa: Nominatiivi, genetiivi, akkusatiivi ja partitiivi. Vertaileva funktio-opillinen tutkimus*. Väitöskirja. Suomalais-ugrilaisen seuran toimituksia 97. Helsinki 1950.
* *Vanhaa ja uutta Lapuaa*. Toimite. Etelä-pohjalainen osakunta, Helsinki 1950.
* *Vähänkyrön kirjaston satavuotisvaiheet 1851–1951*. Vähänkyrön kunta, Vaasa 1952.
* *Kirjoita taiten: Harjoituksia lause- ja yhdyssanatajun sekä välimerkkien käyttelyn varmentamiseksi*. Otava 1960. (27. painos 1992.)
* *Maailmankirjallisuuden mestarinovelleja*. Toimite. WSOY 1961.
* *Keskikoulun lukukirja: oppikoulun I–IV luokan lukemisto 1–5*. Toimittaneet Maunu Niinistö, Aulis Ojajärvi ja Aimo Turunen. WSOY 1962–1964.
* *Suomen kielen oppikirja*. Tekijät Eemil Nestor Setälä, Kaarlo Nieminen ja Aulis Ojajärvi. 14., täysin uudistettu painos. Otava 1964. (24. painos 1974.)
* *Suomalainen sauna*. Sauna-seura ry:n julkaisuja 1. Helsinki 1964.
* *Suomalaisia mestarinovelleja*. Toimite. WSOY 1964.
* *Alajärven elämää*. Toimite. Etelä-pohjalainen osakunta, Helsinki 1966.

## Lähteet
* *Suomen kirjailijat.*
* Norssin historiaa: Norssin Ojajärvi.

### Viitteet
M/S Seven Seas Voyager

**M/S Seven Seas Voyager** on Miamiin rekisteröidyn Regent Seven Seas Cruises -varustamon vuonna 2003 Italiassa valmistunut risteilyalus.

## Rakentaminen
Alus tilattiin T. Mariotti SpA:lta Genovasta Italiasta. Sen köli laskettiin telakkanumerolla mar001 ja alus laskettiin vesille syyskuussa 2001. Alus luovutettiin maaliskuussa 2003 Panamaan rekisteröidylle Radisson Seven Seas Cruisesille.

## Liikennöinti
Alus aloitti ensimmäisen ristelyinsä Monte Carlosta 1. huhtikuuta 2003. Yhtiön liiketoiminta siirtyi Prestige Cruise Holdingsille, joka nimesi yrityksen vuonna 2006 Regent Seven Seas Cruiseksi liputtaen aluksen Bahamalle kotisatamana Nassau.

## Lähteet

## Aiheesta muualla

*M/S Seven Seas Voyager Regent Seven Seas Cruises -sivustolla
Harry Gullichsen

**Harry Gullichsen** (31. lokakuuta 1902 Kotka – 4. syyskuuta 1954 Helsinki) oli suomalainen vuorineuvos ja teollisuusvaikuttaja. Yhdessä puolisonsa Maire Gullichsenin kanssa hän tuki voimakkaasti Suomen arkkitehtuurin ja modernin taiteen kehitystä.

## Elämäkerta
Hänen isänsä oli pitkään Ab W. Gutzeit & Co:n pääjohtajana toiminut norjalaissyntyinen Alexander Gullichsen. Myös Harry Gullichsen työskenteli aluksi yrityksessä, kunnes vuonna 1926 siirtyi A. Ahlström Osakeyhtiön palvelukseen. Heinäkuussa 1928 hän avioitui yhtiön johtajan Walter Ahlströmin tyttären Mairen kanssa. Ahlströmin kuoltua vuonna 1931 valittiin Gullichsen seuraavana vuonna yhtiön pääjohtajaksi. 

Hänet tunnettiin muun muassa hyvistä neuvottelu- ja sovittelutaidoistaan. Esimerkiksi Gullichsenin vuonna 1940 K.-A. Fagerholmin ja Eero A. Wuoren kanssa käymät keskustelut auttoivat merkittävästi niin sanotun tammikuun kihlauksen syntyyn.

Harry Gullichsen oli yhdessä puolisonsa Mairen kanssa suuri taiteen ja arkkitehtuurin ystävä. Hänen pitkäaikainen yhteistyökumppaninsa oli arkkitehti Alvar Aalto, joka suunnitteli Ahlström-yhtiöille useita kohteita eri puolille maata. Merkittävin niistä on vuonna 1939 Noormarkkuun valmistunut pariskunnan kotitalo Villa Mairea. Sitä pidetään yhtenä Aallon merkittävimmistä luomuksista ja se on myös kansainvälisesti tunnetuimpia arkkitehtuurikohteita Suomessa. Aalto suunnitteli Gullichsenin ehdotuksesta myös muun muassa Sunilan sellutehtaan Kotkaan sekä laati vuonna 1942 Kokemäenjoenlaakson aluesuunnitelman, joka oli Suomen ensimmäinen seutukaava.

Sydänvaivoista kärsinyt Gullichsen kuoli sydänkohtaukseen 51-vuotiaana. Hänen lapsiaan ovat Harriet Gullichsen, arkkitehti Kristian Gullichsen, emeritusprofessori Johan Gullichsen sekä filosofi ja Uppsalan yliopiston  emeritaprofessori Lilli Alanen. Kristian Gullichsenin poika on kuvataiteilija ja muusikko Alvar Gullichsen.

## Lähteet
Allsvensk Samling

**Allsvensk Samling** on aikakauskirja, joka on perustettu Riksföreningen för svenskhetens bevarande i utlandetille Göteborgissa.

Aikakauskirja ilmestyi vuosina 1914–1971, kunnes muutti nimekseen *Tidningen Sverigekontakt*. Ensimmäinen numero ilmestyi 1. toukokuuta 1914. Aikanaan aikakauskirjalla oli ruotsinkielisen lehden suurin levikki ulkomailla. Päämääränä oli koota ruotsalaiset ulkomailla huostaansa.

Suomenruotsalainen Enni Lundström toimi aikakauskirjan toimittajana vuosina 1914–1923.

## Lähteet
* Kummel, Bengt, *Svenskar i all världen förenen eder!* Turku (1994)

## Aiheesta muualla
* Libris
Evan Brewer

**Evan Brewer** (s. 26. syyskuuta 1981 Nashville, Tennessee, Yhdysvallat) on yhdysvaltalaisen teknistä death metallia soittavan The Faceless -yhtyeen basisti. Hän on ollut mukana ainoastaan The Facelessin Autotheism-levyllä. 

Basistina Evan Brewer on ennen kaikkea tunnettu virtuoosimaisesta soolotuotannostaan, joka on progressiivista bassotaiturointia. Evan Brewer on julkaissut sooloartistina kaksi albumia, ensimmäisen Alone-albumin vuonna 2011 ja toisen levynsä ”Your Itinerary” 16. kesäkuuta 2013. Alone-levy on sai nimensä siitä, että basso on ainoa levyllä käytetty instrumentti. Hänen toisella albumillaan käytetään useampia instrumentteja, ja levyllä kuullaan rummut, koskettimet ja erinäisiä efektejä rikastamassa levyn soundimaailmaa.

Evan Brewer on Regi Wootenin hyvä ystävä, ja on sanonut, että Wootenin veljesten kanssa hengaaminen vaikutti hänen soittotyyliinsä radikaalisti.

## Diskografia

;Reflux
* *The Illusion of Democracy* (2004)

;Animosity
* *[[Animal (Animosity album)|Animal]]* (2007)

;The Faceless
* *[[Autotheism ]]* (Sumerian Records, 2012)

;Evan Brewer
* *[[Alone]]* (Sumerian Records, 2011)
* *[[Your Itinerary]]* (Sumerian Records, 2013)

## Soittimet ja välineet

* Ampeg PF-500 
* Ampeg Cabs
* Black ESP 5 string bass
* Ernie Ball MusicMan Stingray HS 4 string bass
* ESP classic 4 string bass
* ESP custom shop Surveyor 5 string bass
* Line 6 Pod 
* Rick Toone ”Sketch” 4 string bass
* Warwick Infinity 5 string
* Warwick Thumb NT 5 string
* Warwick Streamer Stage I 4-string

Brewer käyttää lähes poikkeuksetta EMG:n mikrofoneja ja Dunlopin plektroja kaikissa bassoissaan.

## Lähteet

## Aiheesta muualla
*http://www.sumerianrecords.com/artist/details/The+Faceless/id:17/ 
*http://www.youtube.com/user/evanbrewerbass
Enni Lundström

**Enni Alfhild Ingeborg Lundström** (28. lokakuuta 1866 Pälkäne – 21. tammikuuta 1935) oli suomenruotsalainen kirjailija ja toimittaja.

Hän opiskeli Helsingissä ja hänestä tuli Kotka Svenska Samskolan rehtori 1899–1901. Mentyään naimisiin ruotsalaisen professorin Vilhelm Lundströmin kanssa hän sai töitä toimittajana, muun muassa *Göteborgs Aftonbladissa* 1901–1906, missä hänen miehensä toimi päätoimittajana. Vuosina 1914–1923 Lundström oli *[[Allsvensk Samling]]in* päätoimittaja. Hän myös otti osaa Riksföreningen för svenskhetens bevarande i utlandetin työhön. 

## Lähteet
* *Göteborgare 1923. Biografisk uppslagsbok*. Hugo Brusewitz aktiebolags förlag, Göteborg 1923.

## Aiheesta muualla
* libris.kb.se
Marja Päivinen

**Marja Kristiina Päivinen** (ent. **Pärssinen**, ent. **Päivinen-Pärssinen**, o.s. **Päivinen**, s. 13. maaliskuuta 1971 Jyväskylä) on kilpauransa lopettanut suomalainen uimari. Hän edusti urallaan Simmistä ja Jyväskylän Uimaseuraa.

Päivinen saavutti urallaan lyhyen radan EM-kilpailuissa pronssia 50 metrin perhosuinnissa Rostockissa 1996 ja pronssia 4 × 50 metrin perhosuintiviestissä Gatesheadissa 1993. Hän edusti Suomea myös kolmissa kesäolympialaisissa: Barcelonassa 1992 hän ui 50 ja 100 metrin vapaauinnissa 38:nneksi, 100 metrin perhosuinnissa 32:nneksi ja 4×100 metrin sekauintiviestissä 15:nneksi, Atlantassa 1996 hän sijoittui samaisessa sekauintiviestissä 14:nneksi, 4×100 merin vapaauintiviestissä 16:nneksi ja 100 metrin perhosuinnissa 22:nneksi, ja Sydneyssä 2000 hän oli 100 metrin perhosuinnissa 33:s.

## Lähteet
Sharon Day-Monroe

**Sharon Day-Monroe** (o.s. *Day*, s. 9. kesäkuuta 1985 Brooklyn, New York) on yhdysvaltalainen moniottelija ja korkeushyppääjä.

Day aloitti yleisurheilu-uransa korkeushyppääjänä. Hän sai korkeushypyssä pronssia alle 20-vuotiaiden MM-kisoissa 2004. Vuonna 2007 hän oli Pan-Amerikan kisoissa kuudes. Pekingin olympialaissa 2008 Day ei päässyt loppukilpailuun.

Arvokisoissa Day kilpaili seitsenottelussa ensimmäisen kerran Berliinin MM-kisoissa 2009 ollen kymmenes. Korkeushypyssä hän karsiutui loppukilpailusta. Daegun MM-kisoissa 2011 Day oli seitsenottelussa 16:s. Lontoon kesäolympialaisissa 2012 hän oli seitsenottelussa 14:s.

Moskovan MM-kisoissa 2013 Day oli seitsenottelussa kuudes ja Sopotin sisäratojen MM-kisoissa 2014 viisiottelussa neljäs. Pekingin MM-kisoissa 2015 Day-Monroe oli 14:s ja Lontoon 2017 MM-kilpailuissa 20:s.

Day kuuluu Asicsin yleisurheilutalliin. Hän teki valmistajan kanssa sopimuksen vuonna 2008 siirryttyään yliopistosta ammattilaiseksi. Hänen puolisonsa Dan Monroe on koripallovalmentaja.

## Henkilökohtaiset ennätykset
;Ulkoradat
* 200 metrin juoksu: 24,02 (2013)
* 800 metrin juoksu: 2.08,94 (2013)
* 100 metrin aitajuoksu: 13,31 (2015)
* Korkeushyppy: 195 (2008)
* Pituushyppy: 615 (2012)
* Kuulantyöntö: 15,62 (2015)
* Keihäänheitto: 50,12 (2017)
* **[[Seitsenottelu]]: 6550 (2013)**

;Sisäradat
* 800 metrin juoksu: 2.09,80 (2014)
* 60 metrin aitajuoksu: 8,43 (2014)
* Korkeushyppy: 193 (2009)
* Pituushyppy: 609 (2014)
* Kuulantyöntö: 15,59 (2014)
* **[[Viisiottelu (yleisurheilu)|Viisiottelu]]: 4805 (2014)**

Lähde

## Lähteet
Benn Harradine

**Benn Harradine** (s. 14. lokakuuta 1982, Newcastle) on australialainen kiekonheittäjä. Hän pitää hallussaan kiekonheiton Australian ennätystä tuloksella 68,20m. 

Harradine sijoittui kahdeksanneksi Melbournen Kansainyhteisön kisoissa 2006. Hän karsiutui loppukilpailusta Pekingin olympialaisissa 2008 ja Berliinin MM-kilpailuissa 2009. Hän voitti kultaa Kansainyhteisön kisoissa New Delhissä 2010 tuloksella 65,45 ja sijoittui samana vuonna toiseksi maanosien cupissa Splitissä. Daegun MM-kilpailuissa 2011 hän oli viides tuloksella 64,77. Hän sijoittui vuoden 2012 Lontoon kesäolympialaisten kiekonheitossa yhdeksänneksi. Moskovan MM-kilpailuissa 2013 hän karsiutui loppukilpailusta.

Harradine sijoittui neljänneksi Glasgow'n Kansainyhteisön kisoissa 2014. Pekingin MM-kilpailuissa 2015 hän oli kymmenes. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.

Harradine on voittanut kiekonheiton Australian-mestaruuden 2007, 2008, 2010, 2011, 2012 ja 20142.

## Lähteet
Makeba Alcide

**Makeba Alcide** (s. 24. helmikuuta 1990 Castries) on saintlucialainen seitsenottelija.

Alcide pitää maansa ennätystä hallussaan sekä seitsenottelussa että 100 metrin aidoissa. Hän on valmistunut Arkansas’n yliopistosta ja asuu edelleen Fayettevillessä, Arkansas’n osavaltiossa Yhdysvalloissa.

## Henkilökohtaiset ennätykset
Lähde: IAAF
;Ulkoradat
* 200 metrin juoksu: 24,31 (2013)
* 800 metrin juoksu: 2.12,05 (2012)
* 100 metrin aitajuoksu: 13,52 (2013)
* Korkeushyppy: 188 (2013)
* Pituushyppy: 605 (2013)
* Kuulantyöntö: 13,35 (2016)
* Keihäänheitto: 37,06 (2011)
* **[[Seitsenottelu]]: 6050 (2013)**

;Sisäradat
* 800 metrin juoksu: 2.14,05 (2013)
* 60 metrin aitajuoksu: 8,31 (2016)
* Korkeushyppy: 189 (2013)
* Pituushyppy: 615 (2013)
* Kuulantyöntö: 13,46 (2016)
* **[[Viisiottelu (yleisurheilu)|Viisiottelu]]: 4569 (2013)**

## Lähteet
Komorien frangi

**Komorien frangi** (*KMF*) on Komorien virallinen rahayksikkö, jonka liikkeelle laskemisesta vastaa Komorien keskuspankki (*Banque Centrale des Comores*). Se on ollut käytössä vuodesta 1925 lähtien. Tuolloin se otettiin käyttöön aiemmin siiromaavallan aikana käytössä olleen Ranskan frangin. Komorien frangi jakaantuu 100 centimeen.

Vuodesta 1975 (itsenäistymisestä) vuoteen 1994 asti Komorien frangi oli sidottu Ranskan frangiin kurssilla 50:1 (50 KMF = 1 FRF). Frangin devalvaation seurauksena kurssi muutettiin muotoon 100:1. Euron käyttöönoton jälkeen vuonna 1999 frangi sidottiin euroon. Sidonnaisuus Ranskan frangiin ja sittemmin euroon on auttanut vakauttamaan Komorien frangin arvoa ja suojannut sitä suurilta valuuttavaihteluilta. Tämä on tuonut taloudellista vakautta maahan, vaikka sen talous on yhä riippuvainen maatalousviennistä ja teollistuminen on vähäistä.

Vuoden 2005 valuuttauudistuksessa otettiin käyttöön uudet setelit ja kolikot väärennösten estämiseksi ja valuuttajärjestelmän tehostamiseksi. Uudistuksen tavoitteena oli lisätä kansalaisten luottamusta frangiin ja edistää sen käyttöä arjessa. Komoreilla käteinen on yleisin maksutapa, ja vaikka osa kauppiaista hyväksyy myös dollareita tai euroja, vaihtoraha annetaan aina frangeina.

Nykyisillä kiinteällä vaihtokursseilla muunnettuna yksi euro on 491,96775 Komorien frangia.

Kansainvälisen valuuttarahaston mukaan vuoden 2023 lopussa Komorien laajempi rahamäärä (M3) oli 230,56 miljardia frangia. Valuuttasuojaukseen oli varattu yhteensä 147,67 miljardin frangin arvosta varantoja, mikä vastaa suhdetta 1:1,6 ja on kansainvälisesti keskimääräistä korkeampi. Kaikki valuuttavarannot koostuvat ulkomaisista valuutoista, Kansainvälisen valuuttarahaston erityisnosto-oikeuksista (SDR) sekä muista reserviasemista. Kultavarantoja hallinnolla ei ole.

## Nimellisarvot
Kolikot:

* 1 frangi
* 2 frangia
* 5 fragia
* 10 frangia
* 25 frangia
* 50 frangia
* 100 frangia

Setelit:

* 500 frangia
* 1&nbsp;000 frangia
* 2&nbsp;000 frangia
* 5&nbsp;000 frangia
* 10&nbsp;000 frangia

## Lähteet
Wassana Winatho

**Wassana Winatho** (s. 30. kesäkuuta 1980 Prachinburi) on thaimaalainen seitsenottelija ja 400 metrin aitajuoksija.

Winatho pitää hallussaan Thaimaan ennätystä seitsenottelussa ja 4x400m viestissä osana neljän hengen joukkuetta. Moskovan MM-kisojen seitsenottelussa Winatho paransi vanhaa keihäsennätystään yli kuudella metrillä.

## Henkilökohtaiset ennätykset
Lähde: IAAF
;Ulkoradat
* 200 metrin juoksu: 24,74 (2007)
* 800 metrin juoksu: 2.16,85 (2007)
* 100 metrin aitajuoksu: 13,62 (2011)
* Korkeushyppy: 182 (2013)
* Pituushyppy: 630 (2007)
* Kuulantyöntö: 11,98 (2013)
* Keihäänheitto: 41,74 (2013)
* **[[Seitsenottelu]]: 5889 (2007)**
* 400 metrin aitajuoksu: 56,40 (2003)

;Sisäradat
* 800 metrin juoksu: 2.17,18 (2006)
* 60 metrin aitajuoksu: 8,55 (2009)
* Korkeushyppy: 179 (2006)
* Pituushyppy: 605 (2008)
* Kuulantyöntö: 11,68 (2009)
* **[[Viisiottelu (yleisurheilu)|Viisiottelu]]: 4184 (2008)**

## Lähteet
Irina Karpova

**Irina Vladimirovna Karpova** (s. 13. helmikuuta 1980 Öskemen, Neuvostoliitto) on kazakstanilainen seitsenottelija.

Karpova on naimisissa kazakstanilaisen kymmenottelun olympiamitalistin Dmitri Karpovin kanssa.

## Henkilökohtaiset ennätykset
Lähde: IAAF
;Ulkoradat
* 200 metrin juoksu: 24,64 (2000)
* 800 metrin juoksu: 2.12,37 (2000)
* 100 metrin aitajuoksu: 13,96 (2004)
* Korkeushyppy: 188 (2000)
* Pituushyppy: 635 (2000)
* Kuulantyöntö: 13,90 (2012)
* Keihäänheitto: 43,19 (2012)
* **[[Seitsenottelu]]: 6140 (2003)**

;Sisäradat
* 800 metrin juoksu: 2.18,55 (2003)
* 60 metrin aitajuoksu: 8,82 (2012)
* Korkeushyppy: 180 (2003)
* Pituushyppy: 615 (2003)
* Kuulantyöntö: 13,69 (2008)
* **[[Viisiottelu (yleisurheilu)|Viisiottelu]]: 4375 (2003)**

## Lähteet
Japaninunihiiri

**Japaninunihiiri** eli **japaninunikeko** (*Glirulus japonicus*) on unikekojen heimoon kuuluva Japanissa tavattava jyrsijälaji.

## Tuntomerkit
Japaninunihiirellä on ruskea turkki ja tummanruskea tai musta selkäjuova. Sukupuolet ovat samannäköiset. Japaninunihiiri on 105–135 millimetriä pitkä ja painaa 14–40 grammaa.

## Levinneisyys
Japaninunihiirtä esiintyy kotoperäisenä Japanissa, missä sitä tavataan Honshun, Shikokun, Kyushun ja Dogon saarilla. Se on luokiteltu elinvoimaiseksi, koska se on laajalle levinnyt, vaikkakaan ei yleinen laji, eikä sillä ole tunnettuja uhkia.

## Elintavat
Japaninunihiiri elää vuoristojen metsissä, ja sitä tavataan pääasiassa 400–1&nbsp;800 metrin korkeudella.Se on pääasiassa yöaktiivinen ja liikkuu pääasiassa puissa. Se käyttää ravinnokseen hedelmiä, linnunmunia, hyönteisiä ja muita pieniä eläimiä. Japaninunihiiri nukkuu talvella talviunta.

### Lisääntyminen
Japaninunihiiret ovat moniavioisia. Ne pariutuvat loppukeväällä tai alkukesällä. Raskaus kestää noin kuukauden, ja naaras synnyttää keskimäärin neljä poikasta kesä-heinäkuussa. Poikaset itsenäistyvät 4–6 viikon ikäisinä ja saavuttavat sukukypsyyden vuoden ikäisinä. Japaninunihiiri elää keskimäärin 3–5-vuotiaaksi, ja pisimmillään sen tiedetään eläneen 6-vuotiaaksi.

## Lähteet
Guanfasiini

**Guanfasiini** (kauppanimellä Intuniv) on sympatolyytti. Se on valikoiva ADRA2A-reseptori agonisti. Suomessa se on hyväksytty tarkkaavaisuus- ja ylivilkkaushäiriön ylivilkkausoireiden hoitoon ja sillä on myyntilupa valmistenimellä Intuniv. Muualla maailmassa se on hyväksytty myös korkean verenpaineen hoitoon. Guanfasiini alentaa verenpainetta, ja sillä on rauhoittavia ominaisuuksia. Lääke tuli markkinoille Yhdysvalloissa 1986. Suomessa lääke on tullut myyntiin vasta vuonna 2015 jolloin Euroopan lääkevirasto antoi sille luvan ADHD:n hoidossa. Se on asetettu EU:n lisäseurannan alaiseksi lääkeaineksi. 

## Lähteet

## Aiheesta muualla
*Human Metabolome Database (HMDB): Guanfacine 
*Kyoto Encyclopedia of Genes and Genomes (KEGG): Guanfacine 
*ChemBlink: Guanfacine
Gallian kieli

**Gallian kieli** eli **galli** on nykyään kadonnut kelttiläinen kieli. Sitä puhuttiin Galliassa eli osassa nykyisten Ranskan, Sveitsin, Belgian ja Pohjois-Italian aluetta 500-luvulta eaa. 500-luvulle jaa. Sen jälkeen sen korvasi vulgaarilatina tai germaaniset kielet.  

## Lähteet

## Aiheesta muualla
* Tietoa Gallian kielestä
* Encyclopædia Orbis Latini
Sofia Linde

**Sofia Ylva Teodora Linde** (s. 12. tammikuuta 1995) on ruotsalainen seitsenottelija.

Linde sai hopeaa alle 20-vuotiaiden Euroopan-mestaruuskilpailuissa Rietissä vuonna 2013.

## Henkilökohtaiset ennätykset
Lähde: IAAF
;Ulkoradat
* 200 metrin juoksu: 25,11 (2013)
* 800 metrin juoksu: 2.18,36 (2012)
* 100 metrin aitajuoksu: 13,68 (2013)
* Korkeushyppy: 187 (2015)
* Pituushyppy: 612 (2012)
* Kuulantyöntö: 14,46 (2013)
* Keihäänheitto: 43,15 (2013)
* **[[Seitsenottelu]]: 6081 (2013)**

;Sisäradat
* 800 metrin juoksu: 2.18,77 (2013)
* 60 metrin aitajuoksu: 8,36 (2013)
* Korkeushyppy: 182 (2014)
* Pituushyppy: 612 (2013)
* Kuulantyöntö: 14,37 (2014)
* **[[Viisiottelu (yleisurheilu)|Viisiottelu]]: 4531 (2013)**

## Lähteet
Naskalileuka

**Naskalileuka** (*Omosudis lowii*) on auloppikaloihin kuuluva kalalaji. Sitä tavataan kaikista trooppisista ja subtrooppisista valtameristä syvistä vesistä. Se on ainoa laji **naskalileukojen** (Omosudidae) heimossa. Eräissä lähteissä sitä pidetään purjeliskokaloihin (Alepisauridae) kuuluvana.

## Koko ja anatomia
Naskalileuka on pienehkö kala, joka kasvaa suurimmillaan noin 30 cm pitkäksi. Tyypillinen pituus on noin 20 cm. Tyypillisiä oiirteitä ovat suuret silmät, iso pää, suuri silmien taakse ulottuva suu ja massiivinen alaleuka. Hampaat ovat kookkaat ja osa hampaista ovat torahammasmaisia. Kalan selkäevä on lyhyt ja pyrstöevä on voimakkaasti haarautunut. Naskalileualla on rasvaevä. Väriltään naskalileuaka on selästään ruskea ja vatsastaan hohtavan hopeanharmaa. Perä- ja selkäevät ovat mustat. Naskalileuka on hermafrodiitti.

## Levinneisyys ja elintavat
Naskalilauekaa tavataan Atlantista, Intian valtamerestä ja Tyynestämerestä trooppisilta ja subtrooppisilta alueilta. Ne elävät yksittäin tai pieninä ryhminä tyypillisesti 700&ndash;4&nbsp;300 metrin syvyydessä. Sen ravintoa ovat kalat ja selkärangattomat eläimet, kuten nilviäiset ja se kykenee nielemään itseään kookkaampiakin saaliita.

## Lähteet
Baarn

**Baarn** () on kunta ja kaupunki Alankomaissa Utrechtin provinssissa. Baarnin pinta-ala on 33,01 km². ja Baarnissa asuu on 24&nbsp;268 asukasta (31.12.2012), joten asukastiheys on 735 as./km².

## Lähteet

## Aiheesta muualla
Valeria Straneo

**Valeria Straneo** (s. 5. huhtikuuta 1976 Alessandria) on italialainen kestävyysjuoksija.

Vasta vanhemmalla iällä kestävyysjuoksun eliittiin murtautunut Straneo pitää hallussaan Italian ennätystä sekä maratonilla että puolimaratonilla. Hän saavutti Moskovan MM-kisoissa 2013 hopeaa maratonilla, johdettuaan kilpailua alusta aina 40 kilometriin saakka. Loppukiritaistelussa Straneo kuitenkin hävisi hallinneelle mestarille, Kenian Edna Kiplagatille 14 sekunnilla. Zürichin EM-kilpailuissa 2014 Straneo sijoittui myös toiseksi. Tuolloin hän johti kilpailua pitkään yhdessä voittajan Christelle Daunayn kanssa, mutta hävisi tälle lopulta 13 sekunnilla. Lontoon olympialaisissa 2012 Straneo oli maratonilla seitsemäs, puolimaratonin MM-kilpailuissa 2014 kahdeksas ja maastojuoksun EM-kilpailuissa 2011 kymmenes.. Hän voitti kultaa Välimeren kisojen puolimaratonilla 2013.

## Henkilökohtaiset ennätykset
Lähde: IAAF
* 10 000 metrin juoksu: 32.15,87 (2012)
* Puolimaraton: 1.07.46 (2012)
* Maraton: 2.23.44 (2012)

## Lähteet
Liv ja Maddie

**Liv ja Maddie** () on yhdysvaltalainen Disney Channel -kaapelikanavalla esitettävä tilannekomediasarja, jonka ovat luoneet John D. Beck ja Ron Hart. Sen pilottijakso esitettiin 19. heinäkuuta 2013. Sarjan neljäs ja samalla viimeinen kauden esittäminen alkoi Yhdysvalloissa 23. syyskuuta 2016.

Sarjan pääosassa on Dove Cameron, joka näyttelee kaksoisroolissa luonteeltaan kovasti toisistaan poikkeavia identtisiä kaksosia, Liv ja Maddie Rooneya.

## Juoni

Sarjan alussa Liv palaa Hollywoodista kotiinsa Stevens Pointin pikkukaupunkiin Wisconsiniin esiinnyttyään neljä vuotta (kuvitteellisessa) suositussa televisiosarjassa *Sing It Loud!* Livin vanhemmat, veljet ja kaksoissisko ottavat hänet lämpimästi vastaan. Tytöt ovat erossa olon aikana kasvaneet erilleen ja kokonaan omiin persoonallisuuksiinsa. Livin kaksoissisar Maddie on urheilullinen poikatyttö, joka pelaa Ridgewood High schoolin koripallojoukkueen kapteenina. Liv on tyttömäinen ja viehättävä nuori nainen, joka vielä kotiin palattuaankin pääsee luomaan uraa filmitähtenä.

### Hahmot
* **Liv Rooney** on tyttömäinen ja sosiaalinen näyttelijä-laulajalahjakkuus, joka palasi kotiin Hollywoodista suositun *Sing It Loud!* -televisiosarjan päätyttyä. Hän käy toista vuotta Ridgewood High Schoolissa. Livin ja Maddien 16-vuotissyntymäpäivänä heidän äitinsä paljastaa, että tytöt ovat oikeastaan syntyneet eri päivinä: kuusi minuuttia vanhempi Liv syntyi neljä minuuttia ennen keskiyötä, ja Maddie kaksi minuuttia sen jälkeen. Hollywoodissa ollessaan Liv kuvasi tv-sarjan ohessa myös yhden elokuvan, jossa hän näytteli. Hänellä on yleensä kiharretut vaaleat hiukset. Liv on läheinen ystävä Oceanin kanssa.
* **Maddie Rooney** on kaksostytöistä nuorempi, urheilullinen ja poikatyttömäinen. Hän on Ridgewood High Schoolin koripallojoukkueen kapteeni. Maddie käyttää silmälaseja ja pitää vaaleita hiuksiaan yleensä ponnarilla. Siskosten 16-vuotissyntymäpäivänä paljastuu Maddien olevan kuusi minuuttia Liviä nuorempi, ja että hän syntyi kello 00:02, mutta eri päivänä kuin Liv. Maddien paras ystävä on Willow. Hän on myös romanttisesti kiinnostunut Diggiestä, joka on poikien koripallojoukkueen kapteeni.
* **Joey Rooney** on Livin ja Maddien vuotta nuorempi veli, joka käy ensimmäistä vuotta Ridgewood High Schoolissa. Hän on tyypillinen omituinen ja hieman epäkypsä teini, sekä jokseenkin todella fiksu. Isosiskoihinsa verrattuna Joeylla on vielä kasvamisen varaa, mutta hän tykkää olla mukana pikkuveljensä koomisissa kepposissa.
* **Parker Rooney** on Rooneyn perheen kuopus, Livin, Maddien ja Joeyn viidettä luokkaa käyvä, älykäs ja nokkela pikkuveli. Hän ei ole hankala lapsi, mutta sitäkin parempi petkuttaja sekä jokseenkin hyvä manipuloimaan muita ja keksimään kepposia. Parker harrastaa karatea ja pyörii mielellään leikkipihoilla.
* **Karen Rooney** on naimisissa Pete, ja on äiti Liv, Maddie, Joey, ja Parker.
* **Pete Rooney** on naimisissa Karen, ja on isä Liv, Maddie, Joey, ja Parker.

## Näyttelijät

## Lähteet

## Aiheesta muualla
* Virallinen sivusto (Disney Channel)
*
Ruandan frangi

**Ruandan frangi** (valuuttatunnus **RWF**) on Ruandan rahayksikkö, joka on ollut käytössä vuodesta 1964 lähtien. Sitä ennen Ruandassa oli käytössä siirtomaavallan aikainen eli Kongon frangi. Ruandan frangi jakaantuu 100 centimeen.

Ruandassa on käytössä 500, 1&nbsp;000, 2&nbsp;000 ja 5&nbsp;000 frangin setelit sekä 1, 5, 10, 20, 50 ja 100 frangin kolikot.

23. helmikuuta 2025 yksi Ruandan frangi vastasi 0,00068 euroa, eli yksi euro oli 1&nbsp;462,59 frangia.

## Lähteet

## Aiheesta muualla
Rasmus Mägi

**Rasmus Mägi** (s. 4. toukokuuta 1992 Tartto) on virolainen yleisurheilija, jonka päälaji on 400 metrin aitajuoksu. Hän kilpailee myös 400 metrin juoksussa.

Alle 18-vuotiaiden MM-kilpailuissa 2009 Mägi pääsi välieriin 400 metrin aidoissa. Alle 20-vuotiaiden MM-kilpailuissa 2010 hän juoksi ajan 53,86 eikä selviytynyt jatkoon alkueristä. Hän sijoittui neljänneksi alle 20-vuotiaiden EM-kilpailuissa 2011. Helsingin EM-kilpailuissa 2012 Mägi sijoittui viidenneksi juostuaan finaalissa ajan 50,01. Lontoon olympialaisissa 2012 hän jäi alkueriin ajalla 50,05. Alle 23-vuotiaiden EM-kilpailuissa 2013 Mägi saavutti pronssia omalla sekä maansa ennätysajalla, 49,19. Moskovan MM-kilpailuissa 2013 hän karsiutui välierissä.

Vuonna 2014 Mägi paransi Viron ennätystä 400 metrin aitajuoksussa kolmesti; Ostravassa 17. kesäkuuta aikaan 48,87, Tallinnassa 3. elokuuta 48,77 ja Zürichin EM-kilpailuiden välierässä 13. elokuuta 48,54. EM-kilpailuiden loppukilpailussa hän juoksi hopealle ajalla 49,06. Hän karsiutui välierissä Pekingin MM-kilpailuissa 2015 ja Amsterdamin EM-kilpailuissa 2016. Rio de Janeiron olympialaisissa 2016 hän sijoittui kuudenneksi Viron ennätysajalla 48,40. Berliinin EM-kilpailuissa 2018 hän oli kuudes. Hän karsiutui välierissä Dohan MM-kilpailuissa 2019. Vuonna 2021 järjestetyissä Tokion olympialaisissa hän paransi maansa ennätystä kahdesti: välierissä aikaan 48,36 ja finaalissa 48,11, jolla sijoittui seitsemänneksi. Eugenen MM-kilpailuissa 2022 hän oli kahdeksas ajalla 48,92 ja Budapestin MM-kilpailuissa 2023 seitsemäs ajalla 48,33. Vuonna 2024 hän sijoittui Rooman EM-kilpailuissa neljänneksi ajalla 48,13 ja Pariisin olympialaisissa seitsemänneksi ajalla 52,53.

Hän juoksi 400 metrin Viron ennätyksen 45,45 Tallinnassa 26. kesäkuuta 2021 ja 45,35 Tallinnassa 25. kesäkuuta 2022. 400 metrin aitajuoksussa Mägi paransi omaa Viron ennätystään kesäkuussa 2022 aikaan 47,82.

## Lähteet
HMAS Anzac (FFH 150)

**HMAS Anzac** (viirinumero FFH 150) on Australian laivaston Anzac-luokan helikopterifregatti.

## Valmistus

Alus tilattiin Tenix Defence Systemsiltä. Aluksen köli laskettiin 5. marraskuuta 1993, ja alus laskettiin vesille 16. syyskuuta 1994. Alus otettiin palvelukseen 18. toukokuuta 1996.

## Lähteet

## Aiheesta muualla
Anton Makarenko

**Anton Semjonovitš Makarenko** (, 13. maaliskuuta 1888 Harkovan läänin Sumyn kihlakunnan Belopolje – 1. huhtikuuta 1939 Moskova) oli neuvostoliittolainen kasvatustieteilijä ja kirjailija.

Anton Makarenko syntyi rautatieläisen perheeseen, suoritti opettajakurssin Krementšugissa ja työskenteli opettajana Ukrainassa. Hän valmistui Pultavan opettajainstituutista vuonna 1917. 1920–1930-luvuilla Makarenko johti alaikäisten rikollisten työsiirtolaa Pultavan lähellä ja lasten työkommuunia Harkovan esikaupungissa. Vuonna 1937 hän siirtyi Moskovaan keskittyäkseen kirjalliseen ja teoreettiseen toimintaansa.

Makarenkon kasvatusfilosofia korostaa kollektivismin ja työn merkitystä sekä vanhempien vastuuta perheessä. Hän esitti näkemyksensä teoreettisten kirjoituksiensa ohella kaunokirjallisissa teoksissaan kuten *Paljasjalkaiset isännät* (*Pedagogitšeskaja poema*, 1933–1935) ja *Liput torneissa* (*Flagi na bašnjah*, 1938). Kirjailijan ajatukset herättivät aluksi kritiikkiä, mutta Stalinin autoritarismin voimistuessa niitä alettiin pitää ”kommunistisen kasvatuksen” malliesimerkkinä.

## Suomennettuja teoksia
* *Lasten kotikasvatus*. Suom. Saimi Kuivala. Helsinki: Kansankulttuuri, 1950.
* *Kasvatusopilliset katsomukseni*. Suom. Matti Lehmonen. Helsinki: Kansankulttuuri, 1951.
* *Paljasjalkaiset isännät 1–3*. Suom. Juhani Konkka. Helsinki: Kansankulttuuri, 1957.
* *Liput torneissa 1–3*. Suom. Elvi Sinervo. Helsinki: Kansankulttuuri, 1958.
* *Neuvostoliittolaisen koulukasvatuksen ongelmia*. Suom. Robert Kolomainen. Moskova: Edistys, 1974.

## Lähteet

## Aiheesta muualla
* Anton Makarenkolle omistettu sivusto 
* Anton Makarenkon teoksia
Vjatšeslav Šiškov

**Vjatšeslav Jakovlevitš Šiškov** (; 3. lokakuuta (J: 21. syyskuuta) 1873 Bežetsk – 6. maaliskuuta 1945 Moskova) oli venäläinen neuvostokirjailija.

Vjatšeslav Šiškov syntyi kauppiasperheeseen, valmistui Vyšni Volotšokin teknisestä opistosta ja työskenteli Siperiassa jokien tutkijana sekä vuodesta 1915 lähtien liikenneministeriössä Pietarissa. Hänen ensimmäinen kertomuskokoelmansa *Sibirski skaz* (”Siperialaistarina”) ilmestyi vuonna 1916. Neuvostoliiton kirjallisuuselämän ”myötäilijöihin” kuuluneen Šiškovin merkkiteoksia on tyyliltään realistinen Siperian-kuvaus *Ugrjum-reka* (”Ugrjumjoki”, 1933). Kirjailijan historiallinen suurromaani *Jemeljan Pugatšov* sai Stalin-palkinnon vuonna 1946.

## Lähteet
Marietta Šaginjan

**Marietta Sergejevna Šaginjan** (); (2. huhtikuuta (J: 21. maaliskuuta) 1888 Moskova, Venäjän keisarikunta – 21. maaliskuuta 1982 Moskova, Neuvostoliitto) oli venäläinen neuvostokirjailija.

## Elämäkerta
Marietta Šaginjan syntyi armenialaisen lääkärin ja vanhan kauppiassuvun tyttären perheeseen. Hän opiskeli filosofiaa ja julkaisi ensimmäisen teoksensa vuonna 1903. Šaginjanin symbolistinen runokokoelma *Orientalia* (1913) herätti suurta huomiota. Hänen vallankumousta edeltävien filosofisten pohdiskelujensa yhteenveto on vuonna 1923 ilmestynyt romaani *Svoja sudba* (”Oma kohtalonsa”).

Šaginjan suhtautui innostuneesti lokakuun vallankumoukseen ja osallistui aktiivisesti 1920-luvun kirjallisuuselämään. Vuosina 1924–1925 hän julkaisi salanimellä Jim Dollar avoimesti propagandististen seikkailukertomusten sarjan *Mess Mend*. Marietta Šaginjan oli nuorena symbolistirunoilija Zinaida Gippiuksen ihailija ja ystävä. Tämän hän yritti aktiivisesti painaa unohduksiin ja onnistui luomaan arvostetun uran ja laajan tuotannon Neuvostoliitossa.

Ensimmäisen viisivuotissuunnitelman aikana Šaginjan kirjoitti kiitetyn tuotantoromaanin *Gidrotsentral* (*Vesivoimala*, 1931). Kirjailijan ensimmäinen Lenin-aiheinen teos *Bilet po istorii* (”Historian tenttikysymys”, 1938) sai sen sijaan ideologisen murskavastaanoton. 1940- ja 1950-luvuilla Šaginjan kirjoitti lähinnä kuvauksia ja kirjallisuustieteellisiä tutkimuksia. Hän sai tohtorinarvon Taras Ševtšenkoa käsittelevästä kirjastaan (1944) ja Stalin-palkinnon kuvauskokoelmasta *Putešestvije po Sovetskoi Armenii* (”Matka Neuvosto-Armeniassa”, 1950).  Šaginjan palkittiin useasti, ja hänen historiallisia aiheita käsittelevät romaaninsa olivat suosittuja. 1960-luvulla Šaginjan laati neliosaisen Lenin-aiheisen teossarjan, joka sai Lenin-palkinnon vuonna 1972. Kirjailijan muistelmat *Tšelovek i vremja* (”Ihminen ja aika”) ilmestyivät vuonna 1980.

Šaginjan oli Neuvostoliiton kommunistipuolueen jäsen vuodesta 1942. Hänet on palkittu muun muassa Lokakuun vallankumouksen kunniamerkillä ja kahdella Leninin kunniamerkillä. Vuonna 1976 hän sai sosialistisen työn sankarin arvonimen.

## Suomennettu teos
* *Uljanovin perhe*. Suom. Tyyne Perttu. Petroskoi: Karjalan ASNT:n valtion kustannusliike, 1960.

## Lähteet
* 

### Viitteet

## Aiheesta muualla
* Marietta Šaginjanin teoksia Lib.ru-sivustolla
Melanie Klaffner

**Melanie Klaffner** (s. 22. toukokuuta 1990 Waidhofen an der Ybbs) on itävaltalainen tennispelaaja. Parhaimmillaan hän on ollut kaksinpelissä WTA-listan sijalla 175 tammikuussa 2014 ja nelinpelissä sijalla 148 toukokuussa 2009. Hän on voittanut urallaan 11 ITF-turnausta kaksinpelissä.

Fed Cup -debyyttinsä Klaffner teki vuonna 2006.

## Lähteet

## Aiheesta muualla
*Melanie Klaffnerin kotisivut
*
*
Erica Moore

**Erica Moore** (s. 25. maaliskuuta 1988) on yhdysvaltalainen yleisurheilija, joka kilpailee 800 metrin juoksussa.

Sisäratojen MM-kilpailuissa 2012 Moore saavutti pronssia 800 metrillä juostuaan uudeksi ennätysajakseen 1.59,97.

Mooren ulkoratojen ennätys 400 metrillä on 52,60, jonka hän juoksi toukokuussa 2010. 400 metrin aidat hän on juossut parhaimmillaan aikaan 56,21 toukokuussa 2010. 800 metrillä hänen ennätyksensä on 2.00,05 heinäkuulta 2012 ja seitsenottelussa 5553 pistettä toukokuulta 2010.

## Lähteet
Jukataninpeurahiiri

**Jukataninpeurahiiri** (*Peromyscus yucatanicus*) on Keski-Amerikassa tavattava jyrsijälaji.

## Levinneisyys
Jukataninpeurahiirtä tavataan Jukatanin niemimaalla Meksikossa ja Guatemalassa. Se on luokiteltu elinvoimaiseksi, koska se on laajalle levinnyt ja yleinen, eikä sen uskota olevan vähenemässä.

## Elintavat
Jukataninpeurahiiri elää alankoalueiden metsissä. Se voi lisääntyä vuoden ympäri, mutta lisääntymisaktiivisuus on suurimmillaan sadekausien aikaan. Jukataninpeurahiiri saa kerrallaan 1–4 poikasta. Keskimääräinen poikasluku on 2,8.

## Lähteet
Itämainen hevonen

**Itämaiset hevoset** ovat vanhoja kuumaverihevosrotuja, joista tunnetuimpia ovat arabianhevonen ja berberihevonen, turkmeeninhevonen ja siitä kehitetty ahaltekhevonen. Itämaisten hevosten merkitys maailman hevosrotujen kehityksessä on todella merkittävä, esimerkiksi *[[englannintäysiverinen]]* kehitettiin 1600–1700-luvuilla etupäässä risteyttämällä eurooppalaisia tammoja itämaisiin oreihin. 

## Lähteet
Yrjö Kortelainen

**Yrjö Tapani Kortelainen** (1907–1996) oli suomalainen opettaja, joka tallensi tekstein, valokuvin ja piirustuksin vanhaa Enontekiön alueen rakennus- ja kansankulttuuria.

Kortelainen toimi opettajana Enontekiön Hetassa vuodesta 1948 alkaen aina eläkkeelle jäämiseensä saakka. Naimisissa Aili Kortelaisen (o.s. Puumalainen) kanssa.

## Teoksia
* *Pöyrisjärvi ja vanha Lappi*, teoksessa *Tornionlaakson vuosikirja 4*, s. 140-156. 1966 
* *Entistä Enontekiötä* ; koonnut Esko Kortelainen ; asiantuntijana toiminut Martti Linkola. WSOY 1995

## Lähteet
* Seppo J. Partanen : Kirjoja myyttien ja menneisyyden Lapista 
* Kansankynttilä Nurmeksesta
HMAS Arunta (FFH 151)

**HMAS Arunta** (viirinumero FFH 151) on Australian laivaston Anzac-luokan fregatti.

## Valmistus

Alus tilattiin Tenix Defence Systemsiltä, missä köli laskettiin 22. heinäkuuta 1995. Alus laskettiin vesille 28. kesäkuuta 1996 ja otettiin palvelukseen 12. joulukuuta 1998.

## Lähteet

## Aiheesta muualla
Meg & Dia

**Meg & Dia** oli yhdysvaltalainen vuonna 2004 perustettu rock-yhtye. Sen perustivat sisarukset Meg ja Dia Frampton, mutta myöhemmin siihen liittyi enemmän jäseniä. Vuonna 2005 yhtye teki levytyssopimuksen Doghouse Recordsin kanssa. Myöhemmin yhtye teki levytyssopimuksen Warner Brosin kanssa, joka kuitenkin päättyi vuonna 2010. Vuonna 2011 Dia osallistui Yhdysvalloissa *[[The Voice (Yhdysvallat)|The Voice]]* -laulukilpailuun, jossa hän sijoittui toiseksi. Meg ilmoitti lokakuussa 2012, että yhtye ei julkaise enää musiikkia tällä nimellä, vaan hän ja Dia keskittyvät omiin projekteihinsa.

## Diskografia
### Studioalbumit
* *Our Home Is Gone* (2005)
* *Something Real* (2006)
* *Here, Here and Here* (2009)
* *Cocoon* (2015)

### EP:t
* *What Is It? A Fender Bender* (2006)
* *Warped Tour Sessions* (2006)
* *If You’re Poor, Find Something to Sue Somebody For* (2007)
* *Hurley Live Sessions* (2009)
* *It’s Always Stormy in Tillamook* (2010)
* *Be Careful, I Love You, Stay In Touch.* (2011)

## Lähteet

## Aiheesta muualla

* Meg & Dian kotisivut
Intempo

**Intempo** on Benidormissa, Espanjassa sijaitseva 189 metriä korkea pilvenpiirtäjä. Alun perin siitä oli suunniteltu tulevan 20-kerroksinen, mutta kesken rakennustöiden arkkitehdit halusivat kaksinkertaistaa korkeuden. Rakennusvaiheessa kuitenkin hisseille unohdettiin varata tilaa, ja tällä hetkellä hissillä pääsee vain 20 kerrokseen asti. Pilvenpiirtäjä valmistui maaliskuussa 2014.

## Lähteet

## Aiheesta muualla

*InTempon kotisivut
Sulin

**Sulin** on tai on ollut seuraavien henkilöiden sukunimi:

* Benjamin Sulin (1803–1871), suomalainen pappi, opettaja, rehtori ja valtiopäivämies
* Elena Sulin (s. 1984), suomalainen runoilija ja toimittaja
* Hilpas Sulin (1934–2025), suomalainen jääkiekkoilija
* Inga Sulin (oik. *Inga Ahola-Sulin*, s. 1945), suomalainen näyttelijä ja laulaja
* Kaarlo Sarkia (e. *Sulin*,  1902–1945), suomalainen runoilija
* Karl Wilhelm Sulin (1839–1897), suomalainen juristi ja valtiopäivämies, Benjamin Sulinin poika
* Kati Sulin (s. 1974), digitaalisen viestinnän ammattilainen ja kirjailija
* Mika Sulin (s. 1958), suomalainen urheilujohtaja.
Carla Calò

**Carla Calò** (21. syyskuuta 1926 Palermo – 29. joulukuuta 2019 Latium) oli italialainen näyttelijä.

Teatterinäyttelijänä aloittanut Calò teki ensimmäisen elokuvaroolinsa Carlo Ludovico Bragaglian elokuvassa *Il falco rosso* (”Punainen haukka”) vuonna 1949. Sen jälkeen hän esiintyi lukuisissa viihde-elokuvissa, joiden tyylilajit vaihtelivat peplumista spagettiwesterneihin ja eroottisiin komedioihin. Calò näytteli myös televisioelokuvissa. Hän käytti toisinaan taiteilijanimeä *Carrol Brown*.

Calò kuoli joulukuussa 2019.

## Elokuvia
* *[[Goliat ja barbaarit]]*, 1959
* *[[Herkuleen kosto]]*, 1960
* *[[Il trionfo di Maciste]]*, 1961
* *[[Giulio Cesare, il conquistatore delle Gallie]]*, 1962
* *[[Brenno, il nemico di Roma]]*, 1963
* *[[La cripta e l’incubo]]*, 1964
* *[[Ercole l’invincibile]]*, 1964
* *[[Sindbad contro i sette saraceni]]*, 1964
* *[[Le calde notti di Poppea]]*, 1969

## Lähteet

## Aiheesta muualla
* 
*
Lahden vesiurut

**Lahden vesiurut** on musikaalinen suihkulähde, joka sijaitsee Lahdessa Kariniemen puistossa, noin 300 metriä vanhan linja-autoasemalta länteen. Lahti Energia rakensi sen vuonna 1997. Vesiurut ovat toiminnassa kesä–marraskuussa.

Lahden vesiurut on Pohjoismaiden suurin musikaalinen suihkulähde.

## Lähteet

## Aiheesta muualla
*
Cahul

**Cahul** (, ) on Moldovan eteläsosien merkittävimpiä kaupunkeja ja Cahulin piirin hallintokeskus. Kaupungin väkiluku oli vuoden 2014 alussa noin 40&nbsp;900. Tämä oli noin kolmannes Cahulin piirin 124&nbsp;700 asukkaasta. Kaupungin väkiluku oli kasvanut runsaalla 5&nbsp;000 hengellä vuosikymmenessä, sillä vuoden 2004  väestönlaskennassa asukkaita oli 35&nbsp;488.

Cahulin seudulla käytiin aikoinaan eräs Venäjän–Turkin sodan (1768–1774) ja koko vuosisadan suurimmista taisteluista. Tämä *[[Cahulin taistelu]]* (eli Kagulin taistelu) käytiin heinäkuussa 1770 ja päättyi Venäjän imperiumin voittoon. Neuvostoliiton aikana tapahtumalle pystytettiin muistomerkki Cahuliin.

Kaupungissa toimii kaksi yliopistoa. Näistä tunnetumpi on vuonna 1999 perustettu Cahulin valtionyliopisto, joka on nimetty Bogdan Petriceicu Hasdeun mukaan.


Kuva:Cahul Pascua 06 015.jpg| Cahulin valtionyliopiston rakennus.
Kuva:Stamp of Moldova 407.gif|Cahulissa sijaitsevan arkkienkeli Mikaelin katedraali moldovalaisessa postimerkissä.
Kuva:Cahul Pascua 06 035.jpg|Pankkirakennus Cahulissa.


## Lähteet

## Aiheesta muualla
Viktor Lioutik

**Viktor Vladimirovitš Lioutik** (, s. 24. marraskuuta 1952 Hrodna, Neuvostoliitto) on Venäjän ortodoksisen kirkon rovasti. Hän toimii Moskovan patriarkaatin virallisena edustajana Suomessa.

Lioutik opiskeli Pietarin teologisessa akatemiassa vuosina 1972–1978 ja papiksi hänet vihittiin 1980. Vuosina 1998–1999 Lioutik toimi Helsingissä Venäjän ortodoksisen kirkon alaisen Pokrovan seurakunnan pappina. Heinäkuussa 1999 hänet nimitettiin Moskovan patriarkaatin Suomen edustajaksi. Vuonna 2004 Lioutik valittiin myös Ruotsissa toimivien Venäjän ortodoksisen kirkon seurakuntien rovastiksi. 

Lisäksi hän työskentelee Moskovan patriarkaatin Suomessa julkaiseman Blagovest-verkkolehden päätoimittajana.

## Lähteet